Salmonedoj

La Salmonedoj estas familio de aktinopterigoj, la sola familio de la ordo Salmonoformaj. En ĝi estas inter aliaj la bone konataj salmoj kaj trutoj - la atlantikaj salmoj donas al la familio, ordo kaj genro siajn nomojn - la timalo, la koregono, kaj la onkorinko.

 Disvastiĝo 
La salmonedoj vivas kutime en riveroj aŭ lagoj; nur malmultaj specoj kapablas vivi en la maro, sed bezonas reveni en riverojn por formeti ovojn.

La salmonedoj nature vivas nur en la norda duonglobo, kvankam la homoj alportis ilin ankaŭ suden, en taŭgajn lokojn (ekzemple Ĉilio, Nov-Zelando).

Ĉar la salmonedoj bezonas akvon riĉan je oksigeno, do malvarman, multaj specioj vivas nur en la nordaj landoj, eĉ en Gronlando. En la sudaj landoj, ili ofte vivas nur en la montoj; ili ne ĉeestas en Barato, en Arabio, en Afriko, en Indonezio ktp.

 Taksonomio 
dekstra|200ra|eta|Timalo (Thymallus arcticus)
Kune kun la proksime parencaj Ezokoformaj (la ezokoj kaj parencaj fiŝoj), la salmonoformaj konsistigas la superfamilion Protacanthopterygii.

 Familio: Salmonedoj
 Subfamilio: Koregonenoj
 Koregono
 Prosopium
 Stenodus
 Subfamilio: Timalenoj
 Timalo - timalo
 Subfamilio: Salmonenoj
 Brachymystax
 Huĥo
 Onkorinko - pacifika salmo kaj truto, Ĉielarka truto
 Parahucho
 Salmo - atlantika salmo kaj salmotruto
 Salvelinus - iuj trutospecioj (ekz. riveret-truto, laga truto)
 Salvethymus

 Referencoj 
 Behnke, Robert J. Trout and Salmon of North America, Illustrated by Joseph R. Tomelleri. 1st Chanticleer Press ed. New York: The Free Press, 2002. — ISBN 0-7432-2220-2

 Vidu ankaŭ 

 Ezokoformaj
 Lago Biwa
 Pacifikaj moderaj pluvarbaroj


Kategorio:Aktinopterigoj